Jambatan Manir

Jambatan Manir atau nama sebenarnya Jambatan Sultan Ismail Nasiruddin Shah merupakan jambatan yang menghubungkan Kampung Pulau Rusa (Kuala Terengganu Utara) dengan Kampung Manir (Kuala Terengganu Selatan). Jambatan yang mempunyai panjang sekitar 200manggaran ini merupakan sebahagian daripada  Laluan Persekutuan Malaysia 3 dan laluan . Selain itu, orang ramai juga dilarang memancing di atas jambatan tersebut.

Sejarah
Jambatan ini dibina pada tahun 60an. Ia telah siap dan dirasmikan oleh Sultan Terengganu pada ketika itu, Almarhum Sultan Ismail Nasiruddin Shah pada tahun 28 Jun 1965. Sebelum pembinaan jambatan tersebut, kawasan tersebut dihubungkan dengan penggunaan pengangkutan feri yang beroperasi di Kampung Losong Feri yang berdekatan dengan Muzium Terengganu selain pengangkutan bot penambang.

Jambatan ini merupakan jambatan pertama dibina merentasi sungai Terengganu. Kos pembinaan jambatan ini adalah setengah juta ringgit.

Pada hari perasmian, ramai orang kampung berdiri ditepi Sungai Terengganu sekitar jambatan tersebut. Terdapat pelbagai acara sukan air yang diadakan antaranya acara lumba perahu dan acara mengejar itik. Ketika jambatan tersebut dirasmikan, ia merupakan jambatan ketiga terpanjang di Malaysia.

Jambatan ini agak sempit kerana hanya mempunyai 2 lorong berbanding Jambatan Sultan Mahmud yang mempunyai 4 lorong di samping tidak mempunyai lampu sehinggalah ia dipasang pada awal tahun 80an.

Budaya Popular 
Jambatan ini pernah disebut dalam buku tulisan penulis Singapura 60an, iaitu Harun Aminurrasyid dalam bukunya berjudul 'Mengesan Jejak Pelayaran Abdullah Munshi'. 

Pada tahun tersebut, ia sebenarnya lebih dikenali sebagai 'Jambatan Pulau Rusa'.

Harun mencatat satu syair yang diperolehi dari buku cenderamata perasmian jambatan ini. 'Tamat-lah sudah riwayat feri,

Jambatan pula menjadi ganti

ini-lah kejayaan kerajaan negeri

demi kema'moran ra'ayat sendiri

Rujukan

Galeri

Pautan luar
Asal Usul Jambatan Manir
Pengangkutan di Terengganu
Manir
Manir